EPG พุ่งเกือบ 3% รับปัจจัยบวกนโยบายปธน.คนใหม่ของสหรัฐฯ
EPG พุ่งเกือบ 3% รับปัจจัยบวกนโยบายปธน.คนใหม่ของสหรัฐฯ ล่าสุด ณ เวลา 10.54 น. อยู่ที่ 14.00บาท บวก 0.40 บาท หรือ 2.94% สูงสุด 14.20 บาท ต่ำสุด 13.80 บาท ด้วยมูลค่าซื้อขาย 365.64 ล้านบาท ด้าน บล.กรุงศรี แนะซื้อให้เป้า 16 บาท
10 พ.ย. 2559

ผู้สื่อข่าวรายงานว่า ราคาหุ้นบริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ล่าสุด ณ เวลา 10.54 น. อยู่ที่ 14.00บาท บวก 0.40 บาท หรือ 2.94% สูงสุด 14.20 บาท ต่ำสุด 13.80 บาท ด้วยมูลค่าซื้อขาย 365.64 ล้านบาท ขณะที่ดัชนีหุ้นไทยโดยรวมบวก 0.63%

โดยราคาหุ้น EPG ที่ปรับตัวขึ้นแรงนั้นคาดว่ามาจากการที่นายโดนัลด์ ทรัมป์ ชนะการเลือกตั้งประธานาธิบดีสหรัฐฯ เนื่องจากนโยบายของพรรคนั้น เน้นการสร้างงานในประเทศ ซึ่งจะส่งผลให้ EPG ที่มีธุรกิจในอเมริกาได้รับปัจจัยบวก ด้าน บล.กรุงศรี ระบุในบทวิเคราะห์ แนะนำซื้อ EPG ให้ราคาเป้าหมาย 16 บาท